मिस्टर कॉर्मन
जॉश।
जी, हाँ?
तुम यहाँ क्या कर रहे हो?
मैं यहाँ अपनी माँ के लिए आया हूँ।
जानता हूँ। मेरा मतलब, अंदर आ जाओ।
हम कभी मिले नहीं हैं।
नहीं। मैंने तुम्हारी तस्वीरें देखी हैं
और तुम्हारी माँ ने मुझे तुम्हारे बारे में सब बताया है।
-कॉफ़ी लोगे? -नहीं, धन्यवाद।
बैठो।
पर उस वाली में मत बैठना। वह टूटी हुई है।
मुझे पता है कौन सी टूटी हुई है, धन्यवाद।
एक मेरे दिल के लिए है और एक मेरे प्रॉस्टेट कैंसर के लिए।
मुझे अफ़सोस है।
कोई बात नहीं। कोई ख़ास फ़र्क नहीं पड़ता।
मेरे सैक्स करने पर इसका कोई असर नहीं है।
यह अच्छा है।
तुमसे आख़िरकार मिल कर अच्छा लग रहा है।
रुथ ने तुम्हें मेरे बारे में क्या बताया है?
कुछ नहीं।
यह मज़ेदार है। वह ऐसी ही है।
ऐसी तो नहीं हैं।
बिल्कुल ऐसी है। तुम जानते तो हो उसे।
मुझे लगता था मैं जानता हूँ।
तुम इतनी जल्दी क्यों आ गए हो?
मैं ट्रैफ़िक में नहीं फँसना चाहता था।
ठीक है। चलो, मैं जाकर तैयार होती हूँ।
जाते हुए कितनी अच्छी लगती है।
तुम गाड़ी इतनी धीरे क्यों चला रहे हो?
मैंने आपको बताया था मुझे कुछ घबराहट के दौरे आए थे।
मुझे लगा था तुम आगे से बेहतर हो।
मैं हूँ। यह मेरी बेहतर वाली हालत ही है। पर मैं बस...
कुछ चीज़ों से मुझे थोड़ी ज़्यादा चिंता हो जाती है।
जैसे फ़्रीवे पर गाड़ी चलाना,
जो कि, वैसे, एक मानी हुई ख़तरनाक चीज़ है।
फ़्रीवे पर गाड़ी चलाते हुए सबको चिंता करनी चाहिए।
-वह तो बस हम सबको आदत पड़ी हुई है। -ठीक है।
वैसे, कोई फ़र्क नहीं पड़ता चाहे तुम गाड़ी जितनी मरज़ी धीरे चलाओ
क्योंकि तुम मेरे घर इतनी जल्दी आ गए थे।
तो, आप और लैरी कैसे मिले?
हम कोई शादी-वादी नहीं करने वाले अगर तुम यह पूछ रहे हो।
पर आप लोग डेट कब से कर रहे हो?
लगभग एक साल से।
क्या?
राई का पहाड़ मत बनाओ।
यह कमाल है। हम आमतौर पर एक-दूसरे को चीज़ें बताते हैं।
तुम मुझे सब कुछ नहीं बताते।
मैं आपको बहुत कुछ बताता हूँ।
एक साल हो गया।
तो, क्या, आपने उससे पिछले अक्तूबर में मिलना-जुलना शुरू किया?
-हाँ। तुम्हारा मेगन से रिश्ता टूटा ही था... -सही है।
...तो तुम थोड़ी नाज़ुक स्थिति में थे।
मैंने सोचा तुम्हारे थोड़ा मज़बूत होने तक इंतज़ार करती हूँ।
तो, पूरा साल हो गया। क्या मैं थोड़ा मज़बूत हो गया हूँ?
तुम्हें पता है तुम्हें बहुत पसंद नहीं आता जब दूसरे लोग ख़ुश होते हैं।
मुझे ऐसा कुछ नहीं पता।
वैसे तो किसी को पसंद नहीं आता पर तुम्हारा बाकी सब से ज़्यादा बुरा हाल होता है।
वाह।
देखो, तुम्हें कैसा लगा था जब तुम्हारी बहन ने ऐरन से शादी की थी?
-मैं उसके लिए बहुत ख़ुश था। -नहीं, तुम्हें लगा उसे उससे बेहतर लड़का मिल सकता था।
वह तो...
पर मुझे समझ नहीं आता तुम्हें ऐरन से इतनी चिढ़ क्यों है।
मुझे ऐरन से कोई चिढ़ नहीं है। वह ठीक-ठाक है।
और ठीक-ठाक होने में क्या बुराई है?
कुछ नहीं।
मुझे लगता है वह इसलिए क्योंकि वह बहुत धार्मिक है। तुम यहूदी-विरोधी हो।
मैं आधा यहूदी हूँ।
तुम आधे यहूदी-विरोधी हो।
आप यह बहुत गंभीर आरोप लगा रही हैं।
-ज़्यादा संवेदनशील मत बनो। -मैं ज़्यादा संवेदनशील नहीं बन रहा।
नियमों में बँधे धर्म की आलोचना करने का मतलब यह नहीं मुझ पर यहूदी-विरोधी होने का ठप्पा लग जाए।
हाँ, मुझे गर्व है अपने यहूदी होने पर।
-सच में? -हाँ।
वह कैसे?
-"वह कैसे?" -हाँ, मैं यह सुनना चाहती हूँ।
तुम्हें यहूदी होने पर कैसे गर्व है?
मुझे गर्व है...
बॉब डिलन और कोएन भाईयों पर, और रुथ बेडर गिन्सबर्ग,
-और ब्रिस्केट और ज़िम्स पर। -तुम अब बस करो।
-कुछ भी बोले जा रहे हो। -ठीक है, पर मुद्दा यह नहीं है।
मुझे बेथ से यह समस्या नहीं है कि वह धार्मिक है,
यह कि वह सबको अपने नियंत्रण में रखना चाहती है।
मैं यह बहुत बार कह चुका हूँ।
उसने एक धार्मिक आदमी से शादी की
क्योंकि उसे लगा उससे वह चीज़ों पर नियंत्रण रख पाएगी।
पर सच तो यह है, कि आप हर चीज़ पर नियंत्रण नहीं कर सकते,
और इसीलिए वह... इसीलिए वह हमेशा दुखी रहती है।
तुम्हें यक़ीन है कि वह है जो दुखी है?
कहीं कार रोक सकते हैं? मुझे बाथरूम जाना है।
-वहाँ पहुँचने तक इंतज़ार कर सकते हो? -अभी तो हम आधा रास्ता ही आए हैं।
वह इसलिए क्योंकि ऐरन को इतनी दूर
-वेलन्सिया जाकर रहने का महान विचार सूझा। -हे भगवान।
अगर तुम गाड़ी तेज़ चलाते, तो हम अब तक वहाँ पहुँच गए होते।
मुझे अब बहुत बेहतर लग रहा है।
अच्छा है।
क्या एलिज़ाबेथ ने तुम्हें बताया सेरा के लिए क्या लाना है?
हाँ।
मुझे भी, हाँ। मुझे तो उसने यह भी बताया कि ख़रीदना कहाँ से है।
मुझे लगता था आधा मज़ा तो तोहफ़ा ढूँढने में आता है।
हाँ, पर मैं यही तो कह रहा हूँ। उसे हर चीज़ पर नियंत्रण चाहिए।
उस बारे में तुम ग़लत नहीं हो।
देखिए, मुझे ख़ुशी हो आपको कोई मिल गया है।
अच्छा, धन्यवाद।
काफ़ी समय बीत चुका था।
इतना भी लंबा समय नहीं बीता था।
बीत तो चुका था। पर क्या फ़र्क पड़ता है?
शायद तुम सही कह रहे हो।
आदमियों के मामले में मेरी किस्मत बहुत ख़राब रही है।
मैंने ऐसा कुछ नहीं कहा।
नहीं, बहुत ख़राब रही है। मैं बहुत बदकिस्मत रही हूँ।
सच में बहुत ख़राब रही है। इसका क्या मतलब है?
पता नहीं। वह किस्मत थी या आपके चयन ऐसे रहे?
तुम्हारे पिता बहुत अलग थे जब मैं उनसे मिली थी।
उनके साथ वह सब समस्याएँ नहीं थीं जो उन्हें बाद में हुईं।
या उन्हें थीं और आपने उन्हें अनदेखा करने का फ़ैसला किया।
शायद तुम्हारी यादों में वह उससे ज़्यादा बुरे हैं जितने वह वास्तव में थे।
ठीक है।
उन्होंने तुम्हें कभी भी मारा नहीं था।
वह आपकी मारने की परिभाषा पर निर्भर करता है।
तुम कभी भी किसी ख़तरे में नहीं थे।
-हम पूरी तरह ख़तरे में थे। -कब?
हर बार जब वह कार चलाते थे, कैसा होता था?
आपको क्या लगता है मैं इतना डरपोक ड्राइवर क्यों हूँ?
तुम केवल उस एक बार की बात कर रहे हो जब...
नहीं। बहुत, बहुत बार।
या उस समय का क्या जब उन्होंने घर लगभग पूरा जला डाला था?
-उन्होंने घर लगभग पूरा नहीं जलाया था। -एक दमकल गाड़ी आई थी।
उन्होंने अपनी पाइपें वगैरह इस्तेमाल की थीं।
मैं बस कह रहा हूँ।
आपको डैडी को चुनने का मौक़ा मिला, मुझे नहीं मिला।
तो शायद मैं हूँ जो बदकिस्मत है।
यह तुमने मुझे बहुत तक़लीफ़ देने वाली बात कह दी।
क्या लगता है कैसा महसूस होता होगा
यह जानकर कि तुम्हारा बेटा अपनी दुखी ज़िंदगी का दोष तुम्हें देता है?
मैं दुखी नहीं हूँ। मैंने ऐसा नहीं कहा।
शायद तुम कहना नहीं चाहते थे, पर कहा तो तुमने यही।
-क्या मैं यह ले... -नहीं, मैं ठीक हूँ।
हैलो?
-माँ? -हैलो।
-हैलो! -हैलो।
यह लो।
-यह लो। -धन्यवाद।
धन्यवाद।
आप दोनों सेरा के लिए बिल्कुल मेरा कहा हुआ लाए।
हाँ, तुमने हमें कहा था।
हाँ। पता है, कभी-कभी लोग बुरा मान जाते हैं अगर उन्हें कहो कि क्या लेकर आएँ।
-सच में? -नहीं।
हमें अच्छा लगा हम बिल्कुल वही चीज़ लाए जो तुमने कही...
-पंच बग्गी! -ठीक है।
-डेविड! -यह पंच बग्गी क्या है?
एक गेम है जो यह आजकल खेल रहा है।
-यह कोई गेम है? -हाँ।
मुझे इसके नियम नहीं पता पर इसे बहुत मज़ेदार लगती है।
-यह कुछ तो है। -ठीक है।
-यह कुछ नहीं तो नहीं है। -ठीक है।
-हैलो, जी। -हैलो।
-हैलो। हैलो।
-तुमने बाल अच्छे कटवाये हैं। -हैलो।
श्रीमती नॉवर?
-हमेशा वाले तरीके से कटवाये हैं। -बाहर कोई रो रहा है।
-शायद वे पंच बग्गी में हार गए होंगे। -ओह, लानत है। धत्।
माफ़ करना, ऐबी।
माँ, आप ज़रा क्रूडिटे को प्लेट में डाल देंगी
तो मेरी बहुत मदद हो जाएगी, हँ?
मुझे दिखाओगी?
-तो, कैसे हो तुम? -अच्छा हूँ, यार। तुम्हारा क्या चल रहा है?
कुछ ख़ास नहीं।
एक नई कार ली है। तुमने आते समय शायद देखा होगा।
ड्राइववे में खड़ी है। हरे रंग की सूबरू।
अच्छा। माफ़ करना, हाँ, मैं कारों पर ध्यान देने के मामले में बहुत बुरा हूँ।
मतलब, कार चलाते समय तो मैं ध्यान देता हूँ, पर...
हाँ। तुम आकर देखना चाहोगे?
-हाँ, ज़रूर। -पक्का? मतलब, कोई ज़रूरी नहीं है।
-नहीं, मैं देख सकता हूँ। -ना, रहने ही दो।
-मैं वापस जाते समय देख लूँगा फिर। -ठीक है।
-खोल कर देखना चाहोगे तो बता देना। -हाँ, ठीक है।
ठीक है। अच्छी बात है।
ऐरन!
-मुझे जाना होगा। -हाँ।
मुझे कॉस्को का हम्मस बहुत पसंद है।
-जॉश। -क्या? मुझे सच में पसंद है।
आपने देखा है वे उसे उस चीज़ पर कितना समय बिताने देते हैं? यह ठीक नहीं है।
आपने उसकी आँखें देखी हैं? देख कर डर लगता है।
उसकी उम्र में तुम भी इतनी ही वीडियो गेम्स खेलते थे।
घंटों तक तुम स्क्रीन के सामने बैठे रहते थे।
और तुम ठीक-ठाक ही निकले हो।
मैं ठीक निकला हूँ?
-तुम्हारा ख़त्म हुआ? -क्या? मुझे बस उसकी चिंता है।
-नहीं, तुम्हें चिंता नहीं है। -आप ऐसा क्यों कह रही हैं?
तुम हमेशा से डेविड को नापसंद करते हो।
मैं डेविड को नापसंद नहीं करता।
-वह बस एक बुरा इन्सान है। -वह सात साल का है!
हाँ, पर तुम सात साल की उम्र में भी बुरे इन्सान हो सकते हो।
इसका मतलब यह नहीं कि तुम हमेशा ही बुरे रहोगे।
हालाँकि मैं डेविड के बारे में यक़ीन से नहीं कह सकता, ख़ासतौर पर अगर वे लोग उसे ऐसे ही...
-वे उसे खेलते रहने देंगे ऐसे... -ये टमाटर खराब हो गए हैं।
क्या आंगन में कोई उल्लू है?
-हाँ! -है।
-हमें इस उल्लू का कुछ करना पड़ेगा। -हाँ।
मैं दिन में जागती रहती हूँ हालाँकि मेरा दिन रात में होता है।
जानता हूँ, हाँ। पिछली बार हमने उल्लूओं के बारे में बात की थी,
और वे दिन में सोते हैं पर रात में शिकार करते हैं।
हाँ, पर...
मुझे शिकार करना है। तो मैं उड़ना चाहती हूँ,
और मुझे अपने डिनर के लिए एक चूहे का शिकार करना है।
-तुम अभी उड़ना चाहती हो? -हाँ।
ठीक है। तैयार? चलो चलें।
अच्छा। यह उड़ रही है।
यह घास के मैदान के ऊपर से उड़ रही है। यह एक चूहे को ढूँढ रही है।
-वह रहा एक चूहा! उस तरफ़! -किस तरफ़?
-अंदर। -अंदर। ठीक है, चलो चलें।
ठीक है। किस तरफ़ चलें?
-ऊपर। -यहाँ ऊपर?
-हाँ। -ठीक है।
और वह ज़मीन पर उतर गई।
तुम उस चूहे को पकड़ोगी?
पकड़ लिया।
अब समय है, डिनर में इस चूहे को खाने का।
ठीक है, डिनर का समय हो गया।
कैसा था?
अच्छा था, पर उल्लू चूहे को क्यों खाता है?
शायद इसलिए क्योंकि उसे भूख लगी थी।
क्यों?
उसी कारण से जिस कारण से तुम्हें भूख लगती है।
तुम्हें जीवित रहने के लिए खाना पड़ता है। तुम्हारा शरीर खाने से बना है।
क्यों?
क्योंकि खाने में कई तरह के पोषक तत्व और प्रोटीन होते हैं।
-क्यों? -क्यों?
यह अच्छा सवाल है।
क्या यह इसलिए क्योंकि भगवान ने दुनिया ऐसी ही बनाई है?
यह तुमने कहाँ से सुना?
ऐसा है क्या?
क्या किसी ने तुम्हें वह कहानी सुनाई कि कैसे भगवान ने सात दिनों में दुनिया बनाई?
वह कहानी नहीं है।
-कहानी नहीं है? -नहीं!
-क्या यह मज़ेदार है? -हाँ।
अच्छा, मैं तुमसे एक सवाल पूछूँ? क्या तुमने कभी भगवान को देखा है?
-हाँ। -देखा है?
हाँ। क्या आपने कभी उनको देखा है?
नहीं।
क्यों?
मैंने उन्हें असल ज़िंदगी में नहीं देखा है,
पर इसका यह मतलब नहीं कि तुम फिर भी उनको नहीं देख सकतीं।
क्यों?
क्योंकि... भगवान एक तरह से उस चूहे की तरह हैं जो तुमने अभी डिनर में खाया है।
-वह नक़ली हैं, पर असली लग सकते हैं। -जॉश।
हैलो।
बेटी, बाहर तुम्हारे दोस्त तुम्हें ढूँढ रहे हैं।
जॉश अंकल को बाय करके बाहर जाओगी, हँ?
ठीक है। बाय, जॉश अंकल।
बाय, बिटिया।
-चले जाओ। -क्या हम एक सेकंड बात कर सकते हैं?
नहीं, अभी नहीं।
तुमने कभी वह ब्लॉग देखा है, चीज़ें तरतीब से रखना?
नहीं।
क्या ढूँढ रही हो तुम?
जन्मदिन के नैपकिन।
मुझे मदद की ज़रूरत नहीं है।
"मिली-जुली चीज़ें"?
लानत है।
-देखो, मुझे अफ़सोस है। -नहीं, तुम्हें अफ़सोस नहीं है, जॉश।
अगर तुम्हें अफ़सोस होता, तो तुम ऐसा करते ही नहीं।
हम बस बातचीत कर रहे थे।
एक पाँच साल के बच्चे से कहना कि भगवान असली नहीं हैं, कोई बातचीत नहीं होती।
यह तुम्हारा अपने विचार मेरी बेटी पर थोपना है।
उसने मुझसे पूछा कि क्या मैंने कभी भगवान को देखा है। तो क्या, मैं झूठ बोल देता?
यह झूठ नहीं है।
मैं कहूँगा तो झूठ ही होगा।
तुम एक बच्चे को कोई कहानी सुना कर उसे उस पर विश्वास करवा सकते हो,
और ज़रूरी नहीं कि वह कहानी सच ही हो।
तो तुम्हें यह लगता भी नहीं कि यह सच है कि भगवान असली हैं
पर तुम चाहती हो मैं सेरा से कहूँ...
बेशक़ मुझे भगवान में विश्वास है।
मैं केवल इस चीज़ का सम्मान करने की कोशिश कर रही हूँ कि तुम्हें नहीं है।
यहाँ पर और कोई नहीं है। तुम सच में क्या मानती हो, मुझे बता सकती हो।
मैं सच में यही मानती हूँ।
-और अगर तुम्हारी शादी ऐरन से ना हुई होती, तो... -पर शादी हुई है।
तुम कभी-कभी कितने मूर्ख लगते हो।
-सच में, तुम्हें लगता है तुम सब जानते हो। -मुझे नहीं लगता मैं सब जानता हूँ।
-तुम्हें लगता है तुम सब जानती हो। -मुझे लगता है मैं सब जानती हूँ?
हाँ। तुम्हें लगता है तुम्हें सब समझ में आ गया है।
आसमान में एक बूढ़ा रहता है और जब तक तुम उनके नियमानुसार चलते रहो तो...
तो सब कुछ नियंत्रण में रहता है।
हाँ। शायद,
ज़्यादा आसान होगा अगर चीज़ें नियंत्रण में ना हों क्योंकि फिर कुछ भी तुम्हारी ग़लती नहीं होती।
तुम्हें लगता है सारी दुनिया उलझी हुई है क्योंकि हमारी ज़िंदगियाँ उलझी हुई थीं।
और तुम्हारी अभी भी उलझी हुई है।
हैपी बर्थडे टू यू
हैपी बर्थडे, प्यारी सेरा
हैपी बर्थडे टू यू
बाय, बिटिया।
-हैपी बर्थडे। -धन्यवाद।
बाय, साहबज़ादे। अच्छे से रहना।
-धन्यवाद, रुथ। -शुभरात्रि, ऐरन।
-ठीक है। बाय, बिटिया। -आपसे प्यार करती हूँ।
-मैं आपसे प्यार करती हूँ। -मैं भी करती हूँ। चिंता मत करो।
धन्यवाद।
तुम्हें हुआ क्या है?
देखिए, मुझे अफ़सोस है।
तुम्हें कोई अफ़सोस नहीं है, अच्छा?
क्योंकि अगर तुम्हें अफ़सोस होता, तो तुम इस तरह के नहीं होते।
-मैं किसी तरह का होने की कोई कोशिश नहीं कर रहा। -ना होने की भी कोशिश नहीं कर रहे।
-सेरा ने मुझसे पूछा था क्या मैं... -तो अब यह सेरा की ग़लती है?
अब तुम अपनी पाँच साल की भांजी पर सारा दोष डालोगे?
क्योंकि पहले तो, तुम्हारी ज़िंदगी में जो भी ग़लत था वह मेरे कारण था।
-मैंने ऐसा नहीं कहा। -तुम्हारे कहने का यही मतलब था।
तुम्हें पता है एक अच्छी माँ कैसे बनें पर मैंने कितनी बेकार किताबें पढ़ी थीं?
हाँ, मुझे वह पूरा शेल्फ़ याद है।
दो शेल्फ़ थीं।
पता है मैं कितना डरी रहती थी?
पर फिर तुम बड़े हो गए, है ना? तुम ठीक ही लगते थे।
तुम्हारा बरताव ऐसा था जैसे तुम्हारा बचपन अच्छा गुज़रा हो।
तो मैंने सोचा, ठीक है, शायद तुम्हारा बचपन अच्छा ही गुज़रा है।
मतलब, मैं समझती हूँ, वह बेहतर हो सकता था।
पर वह वाक़ई बदतर भी हो सकता था।
शायद मैंने अपने-आप को विश्वास दिलाना शुरू कर दिया था कि...
मैंने यह कर लिया।
शायद मैंने ज़िंदगी में कम से कम एक काम बहुत बढ़िया कर लिया है।
मैं अपने बच्चों की अच्छी माँ थी।
शायद मैं ख़ुद को बहला रही थी क्योंकि ज़ाहिर है, मैंने वह भी बिगाड़ दिया।
माँ, मेरा बचपन अच्छा था।
मुझे बेहतर महसूस करवाने के लिए ऐसा कहने की कोई ज़रूरत नहीं
-क्योंकि उससे और बुरा ही लगता है। -आप...
आप बहुत शानदार माँ हैं।
-हमेशा ही थीं। -कृपया, बस करो। चुप हो जाओ।
देखो।
मुझे बाथरूम जाना है।
ठीक है।
तुम क्या देख रहे हो?
कुछ नहीं।
जब हम मिले मैं छोटा था
दुनिया की सबसे छोटी चीज़ से भी छोटा
तुम गीले थे तुम भूखे थे
तुम्हें फिर भी मेरी ज़रूरत थी
आपने कहा मैं उड़ सकता हूँ और मैं उड़ा
मुझे याद है जब तुम्हें आता नहीं था
-आपने मुझे बोलना सिखाया -कैसे बोलते हैं
अब मैं आपकी तरह बोलता हूँ
आपने मुझे देखना सिखाया
केवल देखना ही नहीं बल्कि गहराई में झांकना जैसे आप करती हैं
मुझे तब भी पता था तुम किसी दिन मुझे छोड़कर चले जाओगे
बिना उस प्यार के इलाज के जो मेरे दिल में था
उस पल से जबसे मैंने सुना था
-और मेरे पहले शब्द, माँ से -तुम्हारा पहला शब्द, माँ
आपने उस लड़के को आकार दिया जो मुझे बनना था
पर वह लड़का गायब हो गया गुज़रते सालों में कहीं खो गया
और जो आदमी तुम बने वह बहुत अच्छा है
हर तरह से अब भी वैसा ही है हर तरह से अब भी मेरा बेटा है
पर, ओह, यह हम अपने शब्दों में बह गए
और लड़ाई शुरू हो गई है
और जब धूल थमती है मुझे बहुत दुख होता है जब देखता हूँ मुझसे क्या हो गया
अगर मैं आपको बस इतना बता पाता
आपको वह तीन शब्द सुनने का हक़ है जो मैं नहीं बोल पा रहा
आपकी जगह और कोई नहीं है
-आप मेरी माँ हो -तुम मेरे बेटे हो
आप मेरे हो
कभी-कभी तुम मुझे गुस्सा दिलाते हो
ज़्यादातर लोगों से बस थोड़ा सा ज़्यादा
तुम मेरी नाक में दम करते हो और मुझे यक़ीन है मैं तुम्हारी नाक में दम करती हूँ
पक्का हम दोनों करते हैं
हमें वह सब कह देना चाहिए ना जो हम महसूस करते हैं
उसके बजाय, मैं अपने दिल की बातें छुपाता हूँ और बस छल करता जाता हूँ
और जब तुम मुस्कराते हो वह मेरी परछाईं है
मुझे लगता है हर चीज़ से मिलकर
मेरे सारे दोष देखो मेरे कारण क्या उभर आया है
मैं वह क्यों नहीं कह पाता जो आप सबसे ज़्यादा सुनना चाहती हैं
मुझे अँधेरे में फँसा ना छोड़ो, प्रिय
ओह, यह हम अपने शब्दों में बह गए
और लड़ाई शुरू हो गई है
और जब धूल थमती है मुझे बहुत दुख होता है जब देखता हूँ मुझसे क्या हो गया
अगर मैं आपको बस इतना बता पाता
आपको वह तीन शब्द सुनने का हक़ है
जो मैं नहीं बोल पा रहा
आपकी जगह और कोई नहीं है
-आप मेरी माँ हो -तुम मेरे बेटे हो
आप मेरे हो अगर मैं आपको बस इतना बता पाता...
उपशीर्षक अनुवादक: मृणाल अग्रवाल